La ora la care Sebastian Cucoș făcea conferința de presa în care tot ce a prezentat a fost carpeta cu sfinți din spatele său, într-o clădire alăturată locului unde se ținea conferința „omul în alb” dădea un interviu amplu despre incidentele din Piața Victoriei. Interviul a avut loc independent de conferința zero. S-a petrecut astfel: I-am cerut azi dimineață o audiență lui Cătălin Paraschiv, șeful Brigăzii Speciale a Jandarmeriei Române, bănuit a fi „omul în alb” și după multe insistențe a acceptat să dea respectivul interviul. La ora 17 am fixat să-l începem. Când l-am terminat, și eu și „omul în alb” am constatat că alături, la sediul Jandarmeriei, se ține o conferință de presă. „Omul în alb” nu fusese anunțat de ea, nu fusese invitat la ea, deși a fost cel mai mediatizat personaj al intervenției din Piața Victoriei. Mi s-a părut foarte suspect acest aspect… Numele „omului în alb” este chiar Cătălin Paraschiv, mi-a confirmat. Mi-a spus și denumirea gazului folosit și multe alte detalii incredibile. Postez interviul în forma audio needitată, fără nicio intervenție a mea asupra discuției, fiindcă este foarte mare așteptarea de informații oficiale pe această criză unică în istoria Jandarmeriei și fiindcă am constatat că acea conferință de presă organizată de Sebastian Cucoș a fost un fiasco incredibil, greu de înțeles. Populația României are dreptul de a fi informată! Dreptul la informare este obligatoriu de satisfăcut în momentele de criză majoră ale unei instituții de anvergura Jandarmeriei. Printre altele Jandarmeria are misiunea de a înlăturarea posibili teroriști. Panica generată prin lipsa de informare, în fond indugerea unei terori populației printr-o suspectă tăcere, nu face cinste acestei instituții…

Voi reveni și cu varianta scrisă, pentru cine nu are timp să asculte această oră de interviu din link-ul următor:

Alexandru Căutiș